
LAVANT  -NAISSANCE 

DE 

CLAVDE  DOLET 

FILS  DE  ESTIENNE  DOLET  : 

Premièrement  composée  en  latin  par  le  Père, 

Et  maintenant  par  vng  sien  amy,  tradnicte 
en  langue  francoyse. 

OEYYRE  TRESYTLLE 

Et  nécessaire  a  la  vie  commune  :  contenant 

Comme  l'homme  se  doibt  gouuerner 

en  ce  monde. 


A  LYON, 

CHÉS    ESTIENÎTE    DOLET. 

M.  D.  XXXIX. 

Auec  Priuileige  pour  dix  ans. 


CENT  VINGT  EXEMPLAIRES 


PARIS. 

Imprimerie  de  I.  Ta*tu. 

SE    VEND    CHEZ    TECHENER,    EIURAIRE. 
Place  du  I.ouure  ,  n.  12. 


AV  LEGTEYR 

MVIÎY    DE    K0>"    VOVLOIR,    ET    EXEMPT    d'eKVIE 
ET    DETRACTION, 


SALVT. 


)isant  depuis  quelque  temps  vng  certain 


œuure  de  Estienne  Dolet,  intitulé  Ge- 
nethliacvm  Clavdti  Doleti  ,  filz  dudict 
Dolet ,  ie  me  suis  bien  voulu  exercer  de  le  traduire  de 
langue  latine  en  langue  francoyse.  Et  ce  non  pour 
ostentation  de  ma  rithme ,  mais  pour  le  proffît  que 
chascun  prendra  par  la  traduction  d'vng  liure  tant 
plein  de  doctrine,  et  prudence  nécessaire  à  la  vie 


commune.  Et  pour  vray  la  composition  latine  de  Do- 
let  meritoit  trop  plus  excellent  traducteur  que  moy  : 
comme  pourroit  estrevng  Maurice  Scœue  (petit  homme 
en  stature,  mais  du  tout  grand  en  scauoir,  et  compo- 
sition vulgaire)  vng  seigneur  de  sainct  Ambroise  (chef 
des  poètes  francoys)  vng  Heroet,  dict  La  maison  neufue 
(heureux  illustrateur  du  haut  sens  de  Platon)  vng  Bro- 
deau  aysné,  et  puisné  (tous  deux  honneur  singulier  de 
nostre  langue)  vng  Sainct  Gelais  (diuin  esprit  en  toute 
composition)  vng  Salel  (poëte  autant  excellent  que  peu 
congneu  entre  les  vulgaires)  vng  Clément  Marot  (es- 
merueillable  en  doulceur  de  poésie)  vng  Charles  Fon- 
taine (ieune  homme  de  grande  espérance)  vng  petit 
moyne  de  Yendosme  (scauant ,  et  éloquent  contre  le 
naturel  et  coustume  de=  moynes)  ou  quelques  aultres, 
dont  la  France  est  garnie  en  plusieurs  lieux,  par  la 
grâce  que  Dieu  lui  faict  de  florir  maintenant  en  gens 
scauantz  plus  que  tout  aultre  Royaulme.  Ceulx  la  doncq 
debuoient  estre  interpréteurs  de  ce  présent  oeuure  :  mais 
si  par  affection  honnesle  ie  me  suis  aduancé  des  pre- 
miers, pour  cela  ie  ne  puis,  et  ne  vouldrois  estre  cause 
que  si  nobles  espritz  que  les  dessusdietz  feussent  re- 
tardés de  se  vouloir  esbatre  à  la  traduction  par  moy 


entreprinse.  Or  ie  reuiens  a  mon  premier  propos ,  lec- 
teur débonnaire  :  qui  est  tel  que  le  proffît  et  vtilité  par- 
tant de  cest  œuure,  m'a  induict  a  le  translater.  Et  par 
semblable  raison  i'espere  que  tu  prendras  en  gré  ce 
mien  labeur  et  effort.  Adieu. 


CANTICQVE  AVX  DEESSES 


DE    SCAV01R 


3ppellecs  les  tUuf  iHusf?. 


e  ioyeulx  fruict  que  donne  mariage 
i^^t  Par  ses  esbatz ,  et  par  son  doulx  vsage , 
dQ$^3cI'ay  ia  receu  :  et  pour  plus  d'aduantage 
C'est  vng  beau  filz. 


Pour  vous  seruir,  Déesses,  ie  le  feis  : 
A  vous  seruir  il  sera  doncq  prefîs, 
Et  auecq  moy  (qui  seul  et  ne  suffis) 
Vostre  sera. 

Phœbus  le  blond  pour  luy  s'efforcera 
De  bien  chanter.  Pallas  ne  se  taira  : 

Et  vostre  voix  vng  bruict  au  ciel  faira 
Oultre  coustume. 

Sus  doncq ,  il  fault  que  ce  iour  on  consume 
En  ioye  et  chantz.  Prenez  en  main  la  plume , 
Filz  d'Apollo.  Que  la  fleur  on  escume 
De  poésie  : 

Pour  célébrer  en  rithme  bien  choysie 

Ce  mien  enfant.  Muses  par  courtoisie 

Sa  couche  soit  mignonnement  farcie 

De  fleurs  plaisantes  : 

Comme  sont  fleurs  qui  croissent  par  les  sentes 
De  Parnassus,  et  qui  viennent  aux  entes 
De  voz  iardins,  et  foretz  abundantes 
En  tout  bon  fruict. 

Faictes  aussi  que  par  vous  il  soit  duict 
Si  saigement  et  apprins  et  conduict 
Que  par  son  art  il  vous  donne  deduict , 
Grand  deuenu. 


Mais  i'ay  assés  a  vous  propos  tenu 
De  cest  enfant  :  a  tant  par  le  menu 
Veubx  le  plaisir,  duquel  suis  détenu 
Au  long  descrire. 

Dieu  Apollo  vueille  moy  cy  conduire 
Et  me  prester  vng  peu  de  ton  bien  dire. 
Si  cest  enfant  par  tes  chantz  fais  reluire 
Bien  le  rendra  : 

Quand  peu  a  peu  grand  homme  deuiendra 
Et  ton  honneur  par  son  art  maintiendra  : 
Lors  congnoistras  quel  loz  il  t'aduiendra 
Par  sou  scauoir. 

Croy,  Apollo,  que  par  luy  doibz  auoir 
Autant  d'honneur  que  par  aultre  poète  : 
Et  ne  seras  long  temps  sans  le  scauoir, 
Si  longue  vie  en  santé  Dieu  luy  preste. 


v>; 


PRECEPTES  NECESSAIRES 
3  la  Die  commune , 

Addressés  a  son  Glz  venant  en  naissance. 


s^P^velcosqve  estoille  ait  sur  toy  son  aspect 
Vv3£{Si  ainsi  est  quaulcun  certain  respect 
^àJDu  ciel  haultain ,  ou  infaillible  essence 

De  destinée  ait  sur  Humains  puissance) 

le  veuk  le  cours  que  Nature  te  donne 

En  ceste  vie  estre  tel  que  i'ordonne  , 

Et  que  désire.  Or  vien  doncq  en  ce  monde 

Sur  tel  désir  :  et  en  terre  profonde 

Retourne,  après  que  ton  heure  viendra. 
En  premier  lieu  ,  ta  foy  ce  poinct  tiendra 

Qu'il  est  vng  Dieu  tout  puissant  et  vnicque 


Il 

En  ses  elfectz  :  et  si  ce  sans  replicque 
Tu  crois  par  foy,  et  en  luy  ta  fiance 
Soit  toute  mise  (o  Dieu  quelle  asseurance, 
O  quel  repos)  allors  tu  congnoistras 
Comme  en  tout  bien  et  honneur  accroistras, 
Et  sans  tristesse  ou  langueur  indécente, 
Tu  passeras  de  ce  monde  la  sente  : 
L'amour  de  Dieu  de  soy  a  tel  pouuoir, 
Que  de  tout  bien  vng  mortel  peult  pouruoir. 

Apres  cela  par  toy  bien  obserué, 
Rendz  mon  esprit  prudemment  preserué 
De  vices  telz  :  c'est  asscauoir  enuie, 
Ambition,  et  que  ne  tedeuie 
De  la  raison  ire  a  raison  contraire  : 
Finablement  (pour  du  tout  te  parfaire) 
Tout  vice  euite ,  et  toute  volupté  : 
Et  lors  seras  des  saiges  réputé 
Saige ,  et  prudent ,  entier  et  vertueux. 

Plus,  tu  seras  aux  aultres  fructueux 
Par  bon  exemple.  Et  ainsi  veulx  que  naisses 
O  mon  enfant ,  et  non  aultres  richesses 
le  te  souhaite.  En  telle  sorte  né, 
Plus  que  Crcesus  tu  seras  fortuné , 

Quant  est  aux  biens  :  c'est  que  pour  héritage 
(Vray  don  de  Dieu)  liberté  de  courage 
Tousiours  auras,  et  esprit  invincible  : 
Te  désirer  plus  grand  bien  n'est  possible. 

Estant  muny  de  force  tant  haultaine 
Tu  te  riras  de  fortune  incertaine  : 
Et  soit  pour  toy  temps  bon  ou  malheureux 
Tousiours  auras  le  visage  d'heureux , 
Tel  que  vertu ,  vertu  dicte  virile , 
A  en  tout  faict ,  soit  amy,  ou  hostile. 
Aymé  vertu  qui  ha  telle  puissance , 
Qu'en  tous  hazarlz  elle  donne  constance. 

Oultre  (a  dresser  tes  mœurs)  il  est  besoing 
Que  d'acquérir  scauoir  tu  preignes  soing. 

Les  lettres  font  qu'on  congnoist  pleinement 
Ce  que  concoipt  vng  chascun  élément  : 
Soit  en  la  mer,  en  l'air  ou  en  la  terre  : 
Doncq  il  te  fault  vng  si  grand  bien  acquerre. 

Par  tel  scauoir  tousiours  constant  seras  : 
De  monstre  aulcun  tu  ne  t'esmouueras  : 
Mais  tu  croiras  le  tout  faict  par  Nature 
(Mère  de  tout ,  de  Dieu  puissance  pure) 
Et  par  icelle  a  sa  fin  tout  venir. 

O  quel  grand  bien  te  voirras  aduenir 
Si  tu  congnois  des  choses  l'origine 
L'accroissement ,  et  ce,  qui  les  termine. 

Ce  congnoissant ,  il  n'est  rien  tant  horrible 
Qui  peur  te  fasse ,  et  feusse  le  terrible 
Bruict  du  tonnoirre ,  ou  Pluton  le  noir  dieu  , 
Horribles  faictz  à  toy  seront  vng  ieu. 

Voila,  mon  filz,  le  bien  que  te  désire 
Affin  que  seur  de  tout  tu  puisses  rire  : 
Feust  que  le  ciel ,  la  terre  et  mer  salée 
Toute  Nature  ensemble  feust  meslée 
Comme  aultresfois  a  esté  rude  forme, 
Nondiuisée,  et  vng  chaos  difforme. 

Or  maintenant  recoy  ce  que  diray, 
Car  briefuement  icy  ie  t'instruiray 
D'aulcuns  bon  poinctz  :  par  lesquelz  sans  dommage 
Consumeras  tout  le  cours  de  ton  aage, 
Et  ne  craindras  ny  péril,  ny  dangier 
Par  fainct  amy,  ou  par  fainct  estrangier. 

Premièrement ,  si  après  le  deces 
De  tes  parentz  tu  as  des  biens  assez , 
Il  ne  les  fault  consumer  follement 
(Comme  vng  prodigue)  ou  immodérément  : 

Car  certain  est  que  ton  père  et  ta  mère 
Ne  les  ont  quis  sans  trauail  bien  austère. 
Par  quoy  ne  doibs  despendre  briefuement 
Ce  qui  s'acquiert  par  labeur  longuement. 
Doncq  grandz  bancquetz ,  ou  braue  superflue 
Tu  ne  fairas  :  ou  aultre  chose  indeue  : 
Comme  de  suiure  ou  berland  ou  paillarde  : 
De  tout  cela  le  sage  homme  se  garde. 

Il  te  fault  doncq  du  tien  ainsi  vser 
Que  n'ays  affaire  a  l'autruy  t'amuser, 
Ou  demander  secours  en  indigence 
Et  pauureté  :  car  de  tout  temps  l'vsance 
Est  et  sera  que  l'homme  sans  auoir 
N'est  rien  prisé  :  combien  que  de  scauoir 
Il  ait  autant  qu'eut  Homère  le  docte , 
Ou  que  Platon,  Demosthene,  Aristote, 
Ou  que  Yirgile,  ou  le  tant  éloquent 
Marc  Ciceron.  Erief ,  on  se  va  mocquant 
De  tout  lettré  si  en  biens  il  n'abonde. 
Par  quoy  si  veulx  prisé  viure  en  ce  monde, 
Aye  du  bien  :  aultrement  seras  beste 
Yoire  eusses  tu  de  scauoir  pleine  teste. 

Et  d'auantage ,  il  te  fault  regarder 

Qu'impossible  est  que  te  puisses  garder 
De  faict  meschant ,  si  trop  grand  pauureté 
Sur  toy  son  dard  a  vne  fois  iecté: 
Et  que  ne  sois  du  tout  en  desespoir, 
N'ayant  de  viure  ou  moyen ,  ou  pouuoir. 
Lors  nulle  craincte  au  pauure  contrediet: 
Tout  cas  meschant  aussi  tost  faict  que  dict. 

Pour  euiter  tel  dangier,  et  diffame , 
L'homme  prudent  en  telle  sorte  drame 
Ses  biens ,  qu'il  n'ha  iamais  nécessité . 
Et  auec  loz  peult  garder  équité. 
Ainsi  fairas  pour  acquérir  honneur 
Et  ne  tomber  iamais  en  deshonneur. 

Si  toutesfois  (comme  chose  louable 
le  te  commande  estre  en  biens  espargnable  . 
le  n'entends  pas  que  sur  toy  auarice 
Ait  auleun  lieu  :  car  ce  n'est  moindre  vice 
Que  de  despendre  insolemment  le  sien. 
Par  quoy  donne  ordre ,  en  despendant  le  lien 
Que  de  prodigue  et  auare  le  nom 
Chasses  au  loing  :  et  ainsi  bon  renom 
Tu  acquerras.  Vng  moyen  est  honneste 
En  toute  chose  :  en  tout  sois  doncq  modeste. 

Mais  en  cecy  ie  te  veulx  aduertir 
Qu'en  espargnant  ne  te  doibs  diuertir 
De  faire  bien  aux  pauures  par  pitié. 
Yng  tel  vouloir,  vne  telle  amytié 
Entre  mondains  a  Dieu  plaist  grandement 
Et  tant ,  que  par  ce  au  ciel  benignement 
Sommes  receuz,  et  euitons  le  gouffre 
D'enfer.  Si  doncq  ton  prochain  pauure  souffre 
Quelque  indigence ,  aye  compassion 
De  ton  semblable  et  consolation 
Donne  luy  lors.  Par  ainsi  auras  faict 
La  volunté  de  Dieu ,  et  tel  bienfaict 
Xe  périra  iamais.  Aymé  trop  mieulx 
Pauures  nourrir,  que  garder  escutz  vieulx. 
Ainsi  doibt  faire  homme  humain  a  l'humain  : 
Ou  aultrement  dict  doibt  estre  inhumain. 

Contre  ce  poinct ,  si  tu  n'as  aulcun  bien 
De  les  parentz,  ou  du  tout  tu  n'as  rien, 
Il  ne  fault  pas  pour  cela  t'addonner 
A  gaing  villain,  ny  aulcun  rançonner, 
Tromper,  destruire  :  et  ainsi  deuenir 
Riche.  Au  contraire  il  te  fault  paruenir 
Aux  biens  mondains,  sans  d'aulcun  la  ruine. 

Ou  aultrement  sur  toy  l'ire  diuine 

Se  monstrera  :  et  en  fin  tu  perdras 

Ce,  qu'aultresfois  par  fraude  acquis  auras  : 

Car  biens  acquis  par  fallace  rusée 

Communément  n'ont  pas  longue  durée. 

Apres  auoir  disposé  sagement 
De  ton  estât  domesticq  :  tellement 
Te  conduiras,  que  tous  te  soint  amys 
Et  nulz  ne  soint  contre  toy  ennemys. 
Ce  qu'aduiendra  si  ne  blesses  personne 
Par  dict,  ou  faict  :  ainsi  raison  l'ordonne. 

Mais  tout  ainsi  que  les  mouches  a  miel 
Scauent  congnoistre  et  le  succre  et  le  fiel , 
Et  de  fleur  toute  vng  peu  premier  sauourent , 
Que  sur  aulcune  (en  se  paissant)  démolirent  : 
Par  tel  aduis  les  amys  fault  eslire , 
Et  follement  a  tous  ne  se  réduire. 

Si  pour  amy  aulcun  tu  veulx  nommer 
Premièrement  il  te  fault  consommer 
Vng  inuy  de  sel  auecq  luy  priuêment , 
Beuuant ,  mengeant ,  parlant  communément 
Triste ,  ou  ioyeulx  :  c'est ,  que  deuant  le  prendre 
Pour  vray  amy,  en  tout  puisses  entendre 

Quel  homme  il  est  et  d'esprit  et  de  mœurs  : 
Saiges  ainsi  sont  de  leurs  amjs  seurs. 

Et  si  le  fais ,  lors  pourras  reueler 
A  tel  amy,  ce  que  craindrois  celer  : 
Soit  de  cueur  gay  les  gayes  entreprises, 
Ou  de  langueur  les  fâcheuses  surprinses. 

O  quelle  crainte ,  o  quelle  fascherie 
Donne  l'amy  meschant ,  par  tromperie 
S'il  veult  troubler  le  sien  amy  loyal , 
Et  comme  traistre  et  meschant  desloial 
Veult  reueler  les  propos  amyables, 
Qui  par  deuis  (comme  non  dommageables) 
Se  sont  tenus  entre  eulx.  O  quelle  peste  ! 

Pour  obuier  a  tel  mal ,  t'admonneste 
Que  sois  secret ,  et  caches  saigement 
Ce,  qui  te  peult  (s'il  est  legierement 
Communicqué  a  l'amy)  par  après 
Porter  dommage.  O  Dieu,  o  quelz  regretz. 
Se  veoir  trahi  par  personne  choysie 
En  amytié,  d'amytié  dessaisie. 
Par  quoy  te  fault  vser  d'vng  tien  amy 
Si  comme  après  te  peult  estre  ennemy. 
Par  tel  moyen  iamais  ne  doubteras 

Langue  legiere  ,  et  asseuré  seras 
D'vn  tien  amy,  si  ennemy  se  faict 
Et  par  courroux  de  toy  il  se  deffaict. 

Quant  aux  flateurs  euiter  ilz  se  doibuent 
Comme  amys  faulx  qui  leurs  amys  decoiuent. 
Euite  aussi  deceptifz  rapporteurs  : 
Oui  en  estantz  de  tout  mal  apporteurs 
Veulent  tousiours  nouuelles  colliger, 
Pour  l'escoutant  par  leurs  dictz  affliger, 
Et  mettre  en  soing ,  rapportant  chose  faulce  : 
Ou  aultre  cas,  qui  sottement  t'exaulce. 

A  ces  deux  maulx  le  remède  est  patent. 
Si  le  flateur  par  loz  te  \ient  flatant 
Et  par  rapportz  le  rapporteur  t'esmeult , 
Regarde  bien  en  toy  ce  questre  peult 
Ou  vray,  ou  faulx  :  par  ceste  seule  reigle 
Tu  ne  seras  entre  flateurs  aueugle 
(C'est  asscauoir  par  gloire  transporté) 
Et  ne  croiras  le  faulx  bruict  rapporté 
Par  rapporteurs  :  mais  tous  deux  chasseras 
Comme  poison,  et  rien  d'eulx  n'aymeras. 

Apres  cecy  ie  te  veulx  informer 
Comme  tu  doibz  tes  seruantz  reformer, 

Si  tu  en  as.  Sur  tout  garde  toy  bien 
Que  de  ton  faict  seruiteur  saiche  rien  : 
Le  seruiteur  est  vne  mort  présente , 
Le  seruiteur  n'est  que  de  mort  attente. 
(Tel  est  le  dict  de  noz  pères  antiques) 
Par  quoy  ie  veulx  que  de  toutes  practiques 
Que  mèneras  seruiteur  rien  ne  sache  : 
A  seruiteurs  tousiours  tes  secretz  cache. 

Et  te  parforce  entre  telle  vermine 
De  haultain  maistre  entretenir  la  mine  : 
Et  pour  le  moins,  si  amour  méritée 
Hz  n'ont  vers  toy,  ta  face  redoubtée 
Soit  parmy  eulx.  Puis  si  de  ta  maison 
Sortent  en  fin ,  fais  qu'aulcune  raison 
Hz  n'aynt  de  toy  reueler  quelque  vice 
Qui  par  leur  dict  te  porte  preiudice. 

Or  de  rechef  de  moy  prendz  ce  praecepte 
Qu'homme  prudent  iamais  son  serf  n'accepte 
Pour  compaignon  :  car  telle  est  la  nature 
D'vng  seruiteur,  que  plus  tost  il  endure 
Cent  mille  coups,  que  par  doulceur  honneste 
Il  se  réduise  a  ce,  qu'on  ladmonneste. 
Ce  neantmoins  ainsi  le  fault  traicter, 

Qu'occasion  il  n'ayt  de  detracter 
Aulcunement  de  ta  complexion. 

Auoir  te  fault  considération 
Que  seruiteurs  sont  oustilz  animez 
Meritantz  d'estre  au  moins  de  nous  aymez 
Pour  le  seruice  ou  iournal ,  ou  nocturne , 
Que  d'eulx  auons  tant  en  heur,  qu'infortune. 

Passons  plus  oultre  :  et  venons  a  la  femme 
Que  tu  prendras  pour  eu  i  ter  diffame 
D'homme  meschant,  et  paillard  dissolu. 

Quant  a  ce  point ,  tu  seras  résolu 
De  la  traicter  non  comme  la  seruante 
Mais  comme  amye ,  et  compaigne  adhérente 
A  toy  mary.  Doncq  amyablement 
L'entretiendras,  et  non  seruilement. 
En  ce  moyen  le  genre  féminin 
Se  doibt  traicter  comme  genre  begnin, 
Mollet  et  tendre ,  et  a  rigueur  contraire , 
Et  qui  se  veult  par  grand  doulceur  attraire. 

Pourtant  ne  fault  la  bride  luy  lascher 
Par  trop ,  et  tant ,  que  t'en  peusses  fascher  . 
Car  de  soy  mesme  assez  audacieuse 
Est  toute  femme ,  et  de  plaisir  soigneuse. 

Plus,  liberté  et  franchise  illicite 

A  faictz  nieschantz  les  plus  saiges  incite. 

Quant  aux  habitz ,  il  fault  quelle  s'accoustre 
Selon  Testât  du  mary  :  et  non  oultre. 
Et  a  bon  droict  fol  doibt  estre  nommé 
Qui  a  son  bien  en  braues  consommé , 
Braues  de  femme ,  et  habitz  excessifz  , 
Habitz  indeuz ,  et  a  mal  allectifz. 

Ce  n'est  pas  tout  Si  tu  veulx  femme  prendre, 
A  la  beaulté  il  ne  te  fault  entendre, 
Ou  au  douaire  en  richesse  abundant. 

Plus  tost  ie  veulx  que  tu  t'ailles  fundant 
Sur  l'origine ,  et  race  bien  famée 
Sur  bonnes  mœurs,  vie  non  diffamée 
De  celle  la ,  qui  ta  femme  sera  : 
Car  par  ainsi  Yertu  confirmera 
L'aultre  Yertu  en  toy  desia  comprise  , 
Qui  sur  Yertu  de  femme  aura  maistrise , 
Si  que  semblable  a  semblable  conioinct 
Bien  gardera  ce  que  Yertu  enioinct: 
C'est ,  qu'au  mary  la  femme  ait  reuerence, 
Et  ne  luy  donne  ennuy,  ou  desplaisance. 
Et  le  mary  par  semblable  recueil 

Ne  donnera  a  sa  femme  aulcun  dueil. 

Saiche ,  mon  filz ,  que  la  beaulté  de  celle 
Que  tu  prendras  (ou  soit  vefue ,  ou  pucelle) 
Pour  ton  espouse ,  a  la  fin  s'en  ira 
Comme  rosée ,  et  bien  tost  périra. 
La  dote  aussi  se  peult  tost  en  aller 
Et  de  grancfeur  en  petit  raualler  : 
Mais  quant  aux  mœurs,  cela  tousiours  demeure  : 
Doncques  saige  est  qui  des  bonnes  s'asseure. 

C'est  grand  malheur,  quand  ce  noble  lien 
De  mariage  est  priué  de  son  bien  : 
Or  son  bien  est  viure  paisiblement 
L'vng  auec  l'aultre ,  et  amyablement 
S'entretenir,  et  euiter  desbatz. 

Ce  bien  et  heur ,  tous  gracieux  esbatz 
En  mariage  auras,  si  scais  choisir 
Non  par  ardeur,  mais  a  certain  loisir 
De  bonnes  mœurs  vne  femme  remplie 
Et  en  vertu  (comme  veulx)  accomplie. 

Or  maintenant  ma  Muse  i'enfleray, 
Et  plus  haultz  poincts  de  scauoir  traicteray. 

Si  le  cas  est  que  tu  sois  citoien 
En  quelque  ville  ,  il  te  fault  tel  moyen 


24 

Allors  garder,  que  rien  tu  n'entrepreignes 
Plus  qu'aulcun  aultre,  et  que  rien  ne  dédaignes 
Des  loix,  statutz ,  coustumes  et  edictz, 
Qui  en  commun  par  les  chefs  seront  dictz. 

Et  s'il  aduient  que  tu  ays  quelque  office ,  ;; 
Ou  magistrat ,  euiter  fault  tout  vice 
D'orgueil,  de  gloire,  et  ostentation , 
De  pillerie,  et  orde  ambition 
D'amasser  biens  par  façons  deshonnestes. 

Les  magistratz  et  offices  sont  faictes 
Non  pour  brauer,  ou  grandz  biens  acquérir, 
Mais  seruir  ceulx  qui  viennent  requérir 
Iustice  et  droict ,  si  on  leur  faict  iniure  : 
Soit  doncq  esgalle  enuers  tous  ta  censure. 

Par  dons,  présenta ,  et  corruptiues  offres, 
Garde  toy  bien  que  le  pauure  tu  souffres 
Estre  priué  du  bon  droict  qu'il  demande. 
Or  ou  argent  aux  bons  les  yeulx  ne  bende. 

Sois  raisonnable  a  tous,  et  droicturier  : 
Ne  prise  plus  vng  duc  qu'vng  cousturier, 
Quant  a  iustice  :  et  icy  est  le  poiuct, 
Ou  doibz  penser,  et  ne  t'esmouuoir  poinct 
Pour  riche,  ou  pauure,  et  a  tous  estre  esgal, 

Droict  mainctenir,  et  chastier  le  mal. 

Brief ,  qui  iustice  a  désir  de  garder 
En  son  office ,  il  se  doibt  engarder 
De  porter  l'vng  plus  que  l'aultre  :  et  le  droict 
Garder  a  tous.  Ainsi  il  aduiendroict 
Que  pauure ,  et  riche  auroit  esgallement 
De  ses  procez  bon  et  brief  iugement. 

Oultre  cecy,  note  que  grand  rigueur 
Ne  doibt  auoir  en  vn  luge  vigueur  : 
Doulceur  plus  tost ,  et  moyenne  clémence 
Tu  retiendras  en  iectant  ta  sentence. 

Si  telz  estatz  fortune  ne  t'addresse , 
Mais  (comme  royne ,  et  de  tous  biens  maistresse) 
Elle  te  tire  en  quelque  court  de  Roy, 
Aultres  façons  estre  conuient  en  toy, 
Que  ie  n'ay  dict  encores  :  car  il  fault 
Que  soys  subtil ,  simulateur,  et  cault  : 
Pour  ce  qu'en  court  toute  cautelle  abonde , 
Et  en  telz  artz  vng  courtisan  se  fonde. 

Sois  doncq  subtil,  et  ne  crains  te  vanter, 
Si  courtz  de  Roys  tu  viens  a  fréquenter  : 
Parle  d'audace,  et  non  poinct  en  craintif, 
En  tout  scauoir  dy  toy  superlatif. 

Par  tel  babil  en  court  on  se  maintient  : 
Par  tel  babil  le  plus  fol  saige  on  tient  : 
Par  tel  babil  et  effrontée  audace 
On  voit  plusieurs  souuent  entrer  en  grâce. 

Quand  tout  est  dict,  ne  fréquente  la  court, 
Si  en  audace  et  babil  tu  es  court  : 
Car  le  babil  audacieux  conduict 
Ceulx  qui  en  court  désirent  anoir  bruict. 

Il  est  bien  vray  que  faire  bonne  mine 
N'est  pas  mauluais  :  par  cela  on  affine 
Ouv  les  plus  fins  :  et  l'ignorant  on  pense 
Par  bonne  mine  esrre  plein  de  science. 

Toyla  les  tours  d'vng  courtisan  ruzé  : 
Et  sans  iceulx  on  se  trouue  abuzé 
Suiuant  la  court.  Garde  doncq  bien  ces  choses, 
Si  quelque  fois  suyure  la  court  proposes. 

Parlons  plus  hault.  Si  le  Roy  tel  te  trouue, 
Que  quelque  charge  il  te  baille,  et  esprouue 
Ce  que  scais  faire,  il  te  fault  loyal  esrre 
Totallement ,  et  bien  seruir  tel  maistre. 
?s"e  sois  larron ,  et  pas  ne  t'enrichis 
Soubdainement  :  car  si  en  rien  fléchis. 
Et  quelque  faulte  as  commise,  combien 

Que  sans  reproche  auras  tenu  ton  bien 

Durant  le  père,  icelluy  trespassé, 

Ton  faict  sera  par  ses  hoirs  compassé  : 

Et  si  on  peult  (tant  peu  soit)  sur  toy  mordre , 

Ne  pense  pas  y  pouuoir  donner  ordre 

Sans  souffrir  peine ,  et  bien  tost  mort  honteuse. 

Croy  moy  mon  filz  :  c'est  chose  dangereuse 
De  mal  verser  en  affaires  de  Prince  : 
Trop  mieulx  vauldroit  à  iamais  estre  mince 
De  biens  mondains,  que  te  mettre  en  danger, 
Qui  peult  ta  vie  et  honneur  ledanger. 
Fais  doncq  si  bien,  si  tu  as  d'vng  Roy  charge, 
Que  par  ton  crime  en  rien  il  ne  te  charge. 

Vng  courtisan  peult  des  biens  amasser, 
Sans  faire  crime,  ou  droict  oui  trépasser  : 
Et  ce  faisant  il  sera  hors  de  craincte 
D'auoir  enfin  par  le  Roy  quelque  atlaincte. 

Sur  ce  propos  :  si  l'occasion  s'offre 
De  quelque  bien ,  ne  refuse  telle  offre, 
Car  le  refus  est  souuent  dommageable, 
Tant  est  fortune  inconstante  et  muable. 
Ioinct  que  souuent  vng  Roy  n'ha  soubuenance 
Entiers  ses  serfz  vser  de  recompense: 

Et  d'vng  nouueau  il  est  plus  curieux , 
Que  guerdonner  le  seruice  des  vieulx. 

Il  ne  fault  rien  qu'vng  nouueau  aduolé 
Pour  estre  tost  en  la  court  affolé, 
Et  de  faneur  priué  totallement  : 
Car  en  la  mer  n'y  a  tel  mouuement , 
Et  n'y  auoit  le  temps  passé  a  Romme 
(Quand  on  faisoit  les  officiers)  comme 
On  voit  en  court.  Celuy,  qui  le  premier 
Tantost  estoit,  tost  sera  le  dernier, 
Et  par  enuie  hors  de  son  siège  mis, 
Banny,  chassé,  de  son  estât  demis. 
Ainsi  la  court  est  de  changement  pleine, 
Pleine  d'enuie  et  d'espérance  veine. 

Que  fairas  doncq?  Yeulx  tu  suyure  la  guerre  ? 
Ne  le  fais  pas  :  car  on  n'y  peult  acquerre 
(Pour  le  présent)  honneur  :  ou  grand  renom. 
I  pense  tu  y  estre  art  gardé?  Non  : 
Ce  que  faisoient  noblement  les  Rommains, 
Et  ce  faisant  ont  acquis  honneurs  mainctz , 
Quand  subiuguoient  Pais  et  Régions 
Par  leurs  souldartz  comprins  en  légions, 
Qui  tant  scauoient  du  noble  art  militaire  : 

Mais  maintenant  de  cela  se  fault  taire, 
Car  on  ne  garde  en  la  guerre  aulcun  art . 
Et  tout  se  faict  par  fortune  et  hazart. 

Tu  ne  voirras  vne  guerre  conduicte , 
Ainsi  qu'il  fault ,  ny  prudemment  deduicte. 
Tu  voirras  bien  (en  passant  le  pais) 
Larcins,  forfaictz ,  laboureurs  inuahiz 
(Par  gens  de  guerre)  et  de  bien  exilés, 
Battus,  meurtriz,  iniuriés,  pillés. 
Voirras  aussi  le  pucellage  osté 
A  mainte  vierge  :  et  rauir  du  costé 
De  son  mary  la  femme  bien  viuante. 
La  veufue  aussi  esplorée  et  dolente 
Contraincte  a  mal.  Voila  ce  que  gendarmes 
Font  maintenant  par  leurs  gentilz  vacarmes. 

Mais  quand  ilz  sont  de  leurs  pais  tirez , 
Dieu  scait  comment  les  verrois  retirez 
De  leur  audace,  et  extresme  insolence. 
L'vng  son  harnois,  l'aultre  iecte  sa  lance , 
Tousiours  battu ,  repoulsé ,  surmonté , 
Prins  prisonnier,  deffrocqué ,  desmonté  : 
Et  l'ennemy  iamais  ne  desmonter 
Iamais  ne  battre,  ou  par  armes  dompter. 

Vovla,  inon  filz,  ce  qu'en  guerre  voirras 
Au  temps  qui  court.  Qui  plus  est ,  tu  n'oirras 
Dire  aux  vaillantz  et  prudentz  cappitaines, 
Que  pour  leur  art ,  et  leurs  extresmes  peines, 
Pour  leur  vertu ,  pour  leur  grande  vaillance 
Sur  aultres  aynt  aulcune  premineuce. 
Vertu  n'est  pkrs^omme  il  fault  honorée , 
Vertu  n'est  plus  pour  ses  faictz  décorée. 

A  cestt  cause ,  o  mon  filz  doulx  et  cher, 
le  ne  voy  poinct  que  tu  doibues  chercher 
Suiure  le  train  de  guerre  maintenant. 

Mais  ie  veulx  bien  que  le  cas  aduenant 
Qu'en  ton  pays  il  y  eust  guerre  ouuerte , 
Tu  craignes  moins  de  la  vie  la  perte, 
Que  par  cruelz  et  félons  ennemyz 
En  seruilude  à  iamais  tu  soys  myz. 

Et  est  il  rien  plus  horrible ,  ou  estrange , 
Que  l'ennemy  veoir  qui  ton  pays  mange? 
Et  par  fureur  sur  ton  bien  s'esuertue  ? 
Qui  ta  maison  desrobbe ,  frappe ,  tue , 
Brusle ,  viole ,  arrache  de  la  tette 
Ton  sang ,  ton  filz,  ou  ta  fille  qui  tette  ? 
Et  qui  pis  est ,  après  tout  cest  oultrage, 

Les  biens  rauiz  estre  mis  en  seruage  ? 

Plus  tost  mourir  au  combat  vaillamment 
Tu  doibz ,  que  d'estre  ainsi  villainement 
Vaincu ,  destruict ,  reduict  serf  misérable. 
La  seruitude  aux  bestes  est  sortable  , 
Non  pas  a  l'homme  haultain  et  de  grand  cueur, 
Subiect  a  nul ,  et  d'ennemys  vaincueur. 

Trop  plus  content  doibz  souffrir  mille  mors, 
Que  de  permettre  estre  reduict  au  mords 
De  seruilu ,  seruitu  trop  villaine , 
Non  conuenante  a  la  franchise  humaine. 

Iusques  icy  i'ay  deduict  en  briefz  termes 
Reigles,  et  poinctz ,  ausquelz  si  te  confermes, 
Et  si  les  suictz  ,  fortune  ne  craindras  : 
Heureux  seras,  et  au  hault  bien  viendras 
D'esprit  tranquille.  O  mon  filz  ,  croy  ton  père , 
Qui  par  vertu  a  vaincu  impropere 
Tel ,  et  tant  grand ,  que  malheureuse  enuie 
A  peu  forger,  pour  le  priuer  de  vie. 

Le  fort  bouclier  de  vertu  et  prudence 
Contre  enuieux  ay  eu  pour  resistence  : 
Et  comme  vng  roc  les  ondes  rompt  et  brise 
Sans  estre  esmeu  en  rien  :  par  telle  guise 

Des  enuieux  i'ay  surmonté  l'effort , 
Et  Dieu  mercy  me  trouue  le  plus  fort, 

Si  tel  rampart  contre  enuieux  tu  fais 
En  te  riant  tu  les  voirras  deffaictz  : 
Et  ta  vertu  en  fin  sera  maislresse. 
Et  eulx  mourront  de  rage  et  de  destresse. 

Au  demeurant ,  quand  la  fin  de  ton  aage 
Sera  venue ,  et  fauldra  le  passage 
Commun  à  tous  (i'entendz  la  mort  tant  dure) 
Passer,  a  Dieu  obéis,  ne  murmure. 

La  mort  est  bonne  et  nous  priue  du  mal , 
La  mort  est  bonne  ,  et  nous  oste  du  val 
Calamiteux  :  et  puis  nous  donne  entrée 
Au  ciel  (le  ciel  des  âmes  est  contrée) 
Prends  doncq  en  gré ,  quand  d'icy  partiras, 
Et  par  la  mort  droict  au  Ciel  t'en  iras. 

En  cest  endroict  il  ne  fault  auoir  foy 
A  ceulx  disantz  (et  ne  scauent  pourquoy) 
L'Ame  et  le  Corps  tous  deux  mourir  ensemble. 

L'Ame  est  du  Ciel ,  a  son  père  resemble 
(C'est  Dieu)  qui  n'ha ,  et  ne  peult  auoir  fin  : 
Aussi  n'ha  il  l'Ame  au  Corps  mise,  affin 
Qu'auec  le  corps  par  la  mort  soit  mortelle. 

Croy  (et  est  vray)  que  l'Ame  est  immortelle . 
F.t  que  de  Dieu  a  prins  son  origine , 
Qui  ne  meurt  poinct,  et  que  mort  n'extermine 
De  l'héritage  aux  biens  viuantz  promis, 
De  l'héritage  ou  nous  serons  tous  myz 
Par  le  mérite  (o  diuine  clémence) 
De  Iesuchrist  :  et  en  telle  fiance 
Meurs,  quand  plaira  a  Dieu  d'icy  t'ouster 
Ou  aultresfois  lny  a  pieu  te  bouter. 


Canticqur 


DrtVX    SALVTAIRES    ET    3Ï0X    SALVTAIRES    A    LA    VU 
HVMAl>"E. 


ROvrE  aux  Humains  contraire 
ce  monde  viennent , 
'Troupe  de  mal  affaire, 
Tu  n'as  icy  que  faire  : 
Aultres  dieux  y  conuienneut. 


ij^  Quand  en  ( 
5^2 Troupe  de 


Dieux  aux  Humains  amys 
Et  d'aspect  fauorable , 
Icy  serés  admis 
DieiLX  de  nul  ennemys, 
Troupe  a  tous  secourable. 

N'y  soys  poinct  doncq  Saturne 
JMais  ton  ûlz  bien  y  soit  : 
Poinct  n'y  veulx  d  infortune  , 
l'y  veulx  bonne  fortune 
Que  Iuppiter  conçoit. 

Iuno,  Venus,  Minerue, 
Venés  y,  bien  le  veulx  : 
Vostre  vertu  conserue 
Ce  filz,  et  le  preserue 
De  tous  cas  malheureux. 

Sois  y  aussi  Mercure 
Et  Phœbus  le  facond  : 
Qu'a  ce  filz  on  procure 
Vne  telle  parleure , 
Qu'il  n'ait  point  son  second. 

Apres  vostre  visite 
(Dieu  de  haultain  pouuoir) 
Si  cest  enfant  mérite 
Que  d'aulcun  bien  hérite 
Veuilles  le  tous  pouruoir. 


Ceulx  qui  ont  la  puissance 
De  beaul té. conférer, 
Luy  donnent  accroissance 
Telle,  qu'a  tous  en  France 
Se  puisse  préférer. 

Ceulx  qui  lame  enrichissent 
De  vertu  excellente, 
Il  fault  quïlz  l'ennoblissent 
De  biens  qui  ne  périssent 
Pour  aulcun  vent  qui  vente. 

Ceulx  qui  abondamment 
Donnent  biens  et  richesses, 
D'acquérir  largement 
Luy  monstrent  vistement 
Les  moyens  et  addresses. 

Et  toy  dame  Fortune, 
Qui  régis  les  humains , 
^N~e  luy  soys  importune, 
Mais  tousiours  opportune , 
Luv  donnant  honneurs  mainctz. 

Et  permectz  que  son  aage 
Il  puisse  terminer 
Sans  péril  ou  dommage, 
Et  tousiours  aduantage 
Il  ayt ,  sans  décliner. 

Voila  ce  que  demande 
O  déesses  et  dieux! 
A  vous  me  recommande  : 
Adieu,  diuine  bende 
Qui  présidez  aux  cieulx. 


Fin  de  la  traductii 


CLAVDIN  DE  TOVRAIXE 

,3  (£stt*nne  Doitt, 

Salvt. 


(^^^'Jpres  le  grand  labeur,  auquel  estois  eon- 
(v^^Ji^  trainct  de  vaequer  totallenient  cest  yuer 
n§cJ^'^£  passé  (pour  la  fondation  de  mon  honneur, 
et  acquérir  quelcque  estime  entre  les  doctes  )  venant 
de  Lvon  a  Tours,  pour  relief  de  la  fascherie  de  mon 
vovage ,  ie  me  mys  a  composer  quelcques  dixains  et 
huictains  sur  la  naissance  du  filz  qu'il  a  pieu  a  Dieu 
te  donner  pour  le  commencement  du  grand  heur  de 
ton  mariage.  Lequel  combien  que  plusieurs  (peu  cong- 
noissantz  ton  esprit ,  et  iu gemen  t)  ay ent  trouué  estrange, 
pour  ce  que  par  la  cuydent  ta  fortune  (  quant  aux 
biens)  estre  troncquee,  ou  pour  le  moyns  retardée  de 


30 

beaucoup  :  ie  l'ay  toutesfoys  tousiours  trouué  bon ,  et 
louable.  Car  ie  scay  que  tu  n'as  cbose  en  plus  grande 
recommeudation  que  de  viure  selon  le  commande- 
ment de  Dieu  :  et  de  t'eulrelenir  en  tranquillité  d'es- 
prit ,  pour  plus  amplement  vacquer  aux  letres.  Ces 
raisons  doncques  sont  apparentes,  que  non  follement 
et  sans  ingénient  tu  t'es  marié,  mais  pour  le  plus 
hault  bien  que  tu  as  peu  choisir,  as  ce  faict  :  soit 
pour  reuerer  l'honneur  de  Dieu  :  soit  pour  viure  en- 
tre les  hommes  sans  reproche  de  paillardise  :  soit 
pour  augmenter  le  bien  literal  de  tes  labeurs  assiduz. 
Ioiuct ,  que  tu  n'as  faict  ce  sans  exemple  prouuable  : 
comme  d'vng  Socrates  (tenu  en  sou  temps  le  plus  saige 
du  monde)  d'vng  Cicero  (ton  dieu  vnique  en  éloquence) 
et  de  nostre  temps  d'vng  Budée.  Mais  il  n'est  besoing 
de  débattre  que  tu  ayes  faict  cela  auec  raison  et  iu- 
gement  singulier,  car  ceulx  qui  bien  te  congnoissent 
n'ignorent  de  quelle  prudence  tu  vses  maintenant  en 
tes  affaires.  le  laisse  doncq  ce  propos  et  reuiens  a  mes 
dixains.  Aiant  entendu  que  le  Hure  que  tu  as  composé 
en  latin  sur  l'auant-naissance  de  ton  filz  estoit  traduict 
en  francoys ,  et  que  tu  deliberoys  de  l'imprimer,  ie  t'ay 
bien  voulu  enuoyer  ceste  mienne  facture  :  non  pour 

aultre  chose  toutesfoys ,  que  pour  démonstration  de 
l'amytié  que  ie  te  porte.  Et  si  messieurs  les  Rith- 
martz  de  France  ne  la  trouuent  selon  leur  goust ,  ie 
ne  m'en  soucie  en  rien,  moyennant  qu'elle  te  plaise. 
Adieu  amy. 

iOtram  ïm  £'\i}  î>e  Dolet. 

Phidias,  painctre,  après  qu'il  eut  pourtraict 

Yng  Iupiter ,  pour  l'ymage  parfaire , 

Près  d'elle  fut  long-temps  coy  et  retraict , 

Escoutant  ce  que  chascun  nécessaire 

I  diroit  estre ,  affin  de  satisfaire 

A  toutes  gens.  Puis  telle  addition 

Feit  qu'il  en  est  encores  mention. 

Mais  a  ce  faire  il  ne  se  fault  prétendre  : 

Car  cest  enfant  telle  ha  perfection 

Qu'on  ne  pourroit  iamais  rien  y  reprendre. 

fjuictam. 

Tu  nous  a  faict  vng  si  bel  enfant  naistre 
Par  ton  scauoir,  esprit  et  diligence, 

Et  par  amour,  que  iamais  ne  peult  estre 
Aultre  que  toy.  Le  fruict  de  ta  science 
Prend  donc  icy  sa  racine  et  semence, 
Pour  ne  mourir,  combien  que  ton  corps  meure. 
C'est  grand  plaisir  de  sentir  quelque  essence 
Viuant  de  nous,  qui  après  nous  demeure. 

JOiïûtn. 

Qui  les  grandz  biens,  que  Dieu  donne,  entreprend 
Dire,  il  ne  peult  soubdain  les  faire  entendre  : 
Car  comme  yceulx  aulcun  de  nous  n'entend, 
Aussi  ne  peult  en  briefz  mots  les  comprendre. 
Et  quand  l'esprit  ne  peult  assez  s'estendre 
A  déclarer  les  biens  d'aulcun  viuant, 
Lors  nous  iugeons  qu'il  est  vng  don  venant 
De  Dieu.  Par  quoy,  si  l'on  ne  peult  escrire 
Les  biens,  dont  est  remply  ce  bel  enfant, 
Que  c'est  vng  don  de  Dieu  il  nous  fault  dire. 

jtjutctotn. 

L'homme,  en  qui  est  scauoir,  qui  trop  abonde 

Tault  qu  il  en  baille  à  vng  chascun  sa  part. 
Tout  ainsi ,  quand  Dolet  par  tout  le  monde 
Son  grand  scauoir  à  vng  chascun  départ, 
Chascun  en  prend  vng  tiers ,  ou  bien  vng  quart 
Mais  pour  parfaire  en  sa  vie  vng  ouurage, 
Ce  qu'il  auoit  ca  et  la  mys  à  part, 
Dedans  son  filz  l'a  mys  et  dauantaige. 


FIN. 


DOLETVS 

Durior  est  spectatœ  virtutis  quàm 
incognitce  conditio. 


2lu  îtctiwv  Sraticoyz. 

DIXAIN   DE    SAINTE    MARTHE. 


^ovrqvoy  es  tu  d'aultruy  admirateur, 
"Vilipendant  le  tien  propre  langage? 
Est  ce  (Francoys)  que  tu  n'as  instructeur 
Qui  d'iceluy  te  remonstre  l'vsage? 
Maintenant  as  en  ce  grand  aduantage, 
Si  vers  ta  langue  as  quelque  affection  : 
Dolet  t'y  donne  vne  introduction 
Si  bonne  en  tout  qu'il  n'y  a  que  redire  : 
Car  il  t'enseigne  (o  noble  inuention!) 
D'escrire  bien ,  bien  tourner  et  bien  dire. 


DOLETVS 

Durior  est  spectatœ  virtulis  quàm 
incognitos  conditio. 


^ 


